Kaleen

Marie-Sophie Kreissl (), også kjend under artistnamnet Kaleen, er ein austerriksk songar, dansar og koreograf. Ho representerte Austerrike i Eurovision Song Contest 2024 med songen «We Will Rave».

 Bakgrunn 
Kaleen vaks opp i  i Oberösterreich. Ho er barnebarnet til Hanneliese Kreißl-Wurth, ein komponist, tekstforfattar og produsent innan hit- og folkemusikksjangrar. Ho tok ballettimar for fyrste gong då ho var to år gammal. I ein alder av sju vann ho sin fyrste austerrikske meisterskapstittel.

Kaleen har nemnd at Dua Lipa, Little Mix, Ariana Grande, Beyoncé og Zara Larsson som musikalske inspirasjonskjelder.

 Karriere 

I 2014 deltok Kaleen i den tyske versjonen av dansekonkurransen Got to Dance og nådde finalen saman med dansepartnaren sin. Sidan 2020 har ho jobba som koreograf og regissør for ORF, blant anna for showet Starmania. I 2021 skipa hi sitt eige plateselskap, Wifi Records. Hennar fyrste album, Stripping Feelings, blei gjeve ut i september 2023.

Siden 2018 har Kaleen også vore involvert i Eurovision Song Contest og Junior Eurovision Song Contest i forskjellige stillingar: som stand-in-songar under prøvene; som dansar og koreograf for pausenummera i Eurovision Song Contest 2018; som kreativ leiar for Spania og Bulgaria i Junior Eurovision Song Contest 2021; som kreativ leiar for Spania og overordna scenesjef i Eurovision Song Contest 2022; og ho var med på å lage sceneframsyningane for Armenia, Georgia, Tyskland og Austerrike i Eurovision Song Contest 2023.

Den 16. januar 2024 blei det kunngjort at Kaleen var blitt internt vald av den austerrikske kringkastaren  til å representere Austerrike i Eurovision Song Contest 2024. Songen, med tittelen «We Will Rave», blei skildra som dansepop og inspirert av techno. Songen blei gjeven ut 1. mars 2024. Kaleen kvalifiserte seg til finalen frå den andre semifinalen i Eurovision Song Contest torsdag 9. mai 2024. I finalen enda ho på 24. plass av 25 bidrag, med 24 poeng totalt.

 Kjelder 

Denne artikkelen bygger på «Kaleen» frå , den 4. mars 2025.

Kategori:Austerrikske musikarar
Kategori:Austerrikske Eurovision Song Contest-deltakarar
Kategori:Eurovision Song Contest 2024-deltakarar
Kategori:Folk frå Oberösterreich